Diari Oficial de la Generalitat Valenciana


Sumari del DOGV 4234, del 23-04-2002 (2002/3373)

ORDRE de 12 de març de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4234

Data del DOGV
:   23-04-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/3373


Data del document
:   12-03-2002

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * Godella
    * València
    * ensenyament privat

ORDRE de 12 de març de 2002, de la Conselleria de Cultura i Educació, per la qual es concedix autorització d'obertura i funcionament en els nivells educatius que s'especifiquen en l'annex a diversos centres docents privats. [2002/3373]
  
Els expedients han sigut incoats a instància dels representants de la titularitat dels centres que sol·liciten l'autorització d'obertura i funcionament en els nivells educatius que s'especifiquen en l'annex.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, al que es disposa en el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la Unitat Tècnica de Construccions i de la Inspecció Educativa o, si és procedent, el compromís d'aportar la relació de professors i titulacions respectives abans de l'inici de les activitats educatives corresponents.
  
Vists la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre (BOE de 4 d'octubre), d'Ordenació General del Sistema Educatiu; el Reial Decret 173/98, de 16 de febrer, que modifica i completa el Reial Decret 986/1991, de 14 de juny (BOE de 25 de juny) pel qual s'aprova el calendari d'aplicació de la nova ordenació del sistema educatiu (BOE de 17 de febrer); el Reial Decret 1.004/1991, de 14 de juny, pel qual s'establixen els requisits mínims dels centres que impartixen ensenyaments de règim general no universitaris (BOE de 26 de juny); el Reial Decret 777/98, de 30 d'abril sobre ordenació de la formació professional (BOE de 8 de maig), i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris (BOE de 9 d'abril)
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar l'obertura i funcionament en els nivells indicats a cadascun dels centres que s'assenyalen en l'annex, amb el nombre d'unitats i la capacitat màxima de llocs escolars que s'hi especifiquen.
  
Segon
  
Modificar simultàniament, si és procedent, l'autorització corresponent als altres nivells educatius dels centres, en els termes que s'assenyalen en l'annex, com a composició resultant de la resta del centre.
  
DISPOSICIÓ ADDICIONAL PRIMERA
  
El centre haurà d'aportar la relació de professors i les titulacions respectives davant la direcció territorial de Cultura i Educació de València, per a la seua aprovació abans de l'inici de les activitats educatives corresponents, previ informe favorable de la Inspecció Educativa.
  
DISPOSICIÓ ADDICIONAL SEGONA
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 12 de març de 2002
  
El conseller de Cultura i Educació
  
p.s.r. (art. 4.1 Decret 111/2000,
  
DOGV núm 3798, de 21 de juliol)
  
La subsecretària
  
CARMEN NÁCHER PÉREZ
  
ANNEX
  
Centre: Luis Amigo
  
Titular: Terciarios Capuchinos de Nuestra Señora de los Dolores
  
Domicili: Carretera de Bétera, s/n
  
Localitat: Godella
  
Província: València
  
Codi: 93548377
  
Ensenyaments que s'autoritzen:
  
- Formació Professional Específica dels següents cicles formatius:
  
\* Grau mitjà (tots en doble torn: 1 unitat de matí i 1 unitat de vesprada)
  
- 2 unitats de Tècnic en Gestió Administrativa, amb 60 llocs escolars.
  
- 2 unitats de Tècnic en Equips Electrònics de Consum, amb 60 llocs escolars.
  
- 2 unitats de Tècnic en Equips i Instal·lacions Electrotècniques, amb 60 llocs escolars.
  
- 2 unitats de Tècnic en Carrosseria, amb 60 llocs escolars.
  
- 2 unitats de Tècnic en Electromecànica de Vehicles, amb 60 llocs escolars.
  
\* Grau superior (tots en doble torn: 1 unitat de matí i 1 unitat de vesprada, excepte Integració Social, que sols té 1 unitat)
  
- 2 unitats de Tècnic Superior en Administració i Finances, amb 60 llocs escolars.
  
- 2 unitats de Tècnic Superior en Desenrotllament i Aplicació de Projectes de Construcció, amb 60 llocs escolars.
  
- 2 unitats de Tècnic Superior en Sistemes de Regulació i Control Automàtics, amb 60 llocs escolars.
  
- 2 unitats de Tècnic Superior en Sistemes de Telecomunicació i Informàtica, amb 60 llocs escolars.
  
- 2 unitats de Tècnic Superior en Desenrotllament de Productes Electrònics, amb 60 llocs escolars.
  
- 2 unitats de Tècnic Superior en Automoció, amb 60 llocs escolars.
  
- 1 unitat de Tècnic Superior en Integració Social, amb 30 llocs escolars.
  
Composició resultant de la resta del centre:
  
- 6 unitats d'Educació Infantil, 2n Cicle, amb 129 llocs escolars.
  
- 12 unitats d'Educació Primària amb 300 llocs escolars.
  
- 16 unitats d'Educació Secundària Obligatòria, amb 480 llocs escolars.
  
- 12 unitats de Batxillerat, amb 420 llocs escolars, en les modalitats de Ciències de la Natura i Salut; Humanitats i Ciències Socials i Tecnologia.
  
- 3 unitats d'Educació Especial, amb 45 llocs escolars
  
Centre: Marni
  
Titular: Centro de Estudios Marni, SA.
  
Domicili: c/ Pare Viñas, 94
  
Localitat: València
  
Província: València
  
Codi: 29990499
  
Ensenyaments que s'autoritzen:
  
- Educació Infantil, 1r Cicle, amb 7 unitats i un total de 114 llocs escolars, distribuïts de la següent manera:.
  
\* 1 unitat de xiquets de 0/1 any, amb 8 llocs escolars
  
\* 2 unitats de xiquets d'1/2 anys, amb 26 llocs escolars
  
\* 4 unitats de xiquets de 2/3 anys, amb 80 llocs escolars
  
Composició resultant de la resta del centre:
  
- 12 unitats d'Educació Infantil, II Cicle, amb 287 llocs escolars.
  
- 24 unitats d'Educació Primària, amb 600 llocs escolars.